laion/Wikipedia-Exotic huggingface dataset:
রোমের প্রবেশদ্বারে মশীহ

"রোমের প্রবেশদ্বারে মশীহ" হল ইহুদি ঐতিহ্যের একটি গল্প, মাশাল অথবা নীতিকথা যা ব্যাবিলনীয় তালমুদের সানহেদ্রিন ৯৮এ-তে পাওয়া যায়। রাব্বাই ইহোশুয়া বেন লেভি (যিনি তৃতীয় শতাব্দীর প্রথম অর্ধশত সময়ের মানুষ ছিলেন), রাব্বাই রাব্বি শিমন বার যোহইয়ের কবরের নিকটে ধ্যান করার সময় নবী ইলিয়াহুর দেখা পান। "কখন তিনি (মশীহ) আসবেন?" ইহোশুয়া জিজ্ঞেস করলেন। "তাকে জিজ্ঞেস করো", নবী জবাবে বললেন। "মশীহ রোমের প্রবেশদ্বারে রয়েছেন, অসুস্থ এবং হতভাগ্য, দরিদ্রদের মাঝে বসে আছেন। তাদের মত, তিনি তার তার ক্ষতের বাঁধন পরিবর্তন করেন, কিন্তু সাথে সেই ক্ষতটাও বদলে যায় সেই মুহূর্তে।" তারপর ইহোশুয়া রোমে যান এবং মশীহের সাথে দেখা হওয়ার পর তাকে সালাম দেন, জিজ্ঞেস করেন "আপনার উপর শান্তি বর্ষিত হোক গুরু ও শিক্ষক" এবং মশীহ জবাব দিলেন "তোমার উপরেও শান্তি বর্ষিত হয়, হে লেভীর সন্তান।" ইহোশুয়া তারপর জিজ্ঞেস করলেন "কখন আপনি আসবেন?" এবং তাকে বলা হলো "আজকেই!"। ইহোশুয়া ইলিয়াহুর নিকট ফিরে গেলেন এবং তাকে জিজ্ঞেস করা হল মশীহ কি বলেছেন। 'হে লেভীর সন্তান, আপনার উপর শান্তি বর্ষিত হোক', ইহোশুয়া জবাব দিলেন, এবং ইলিয়াহু তাকে বললেন যে এর অর্থ হল তার এবং তার পিতার এই পৃথিবীতে আগমনের একটি স্থান রয়েছে। ইহোশুয়া তারপর তাকে বললে যে মশীহ তাকে সত্যি বলেননি, কারণ তিনি তাকে কথা দিয়েছিলেন যে তিনি আজকে আসবেন কিন্তু তিনি আসেননি। ইলিয়াহু ব্যাখ্যা করলেন "তিনি তোমাকে এই কথাই বলেছেন, আজ-কে, যদি তোমরা তার কণ্ঠস্বর শুনতে পাও", গীতসংহিতা ৯৫:৭ এর একটি সূত্র, যা তার আগমনের শর্ত পূরণ করার উপর নির্ভরশীল। মধ্যযুগীয় ইহুদিরা এই গল্পটিকে সম্ভবত রোমান বিরোধী গল্প হিসেবে দেখেছিলেন, এবং রাসি 'রোম' শব্দটিকে কোন সত্যিকারের শহর হিসেবে নয় বরং রোমের ন্যায় দেখতে স্বর্গের একটি অংশ হিসেবে ব্যাখ্যা করেছেন। এই ব্যাখ্যা গল্পটিকে নিরপেক্ষ এবং আধ্যাত্মিক গল্পে পরিনত করে এবং স্বর্গে মশীহকে জীবিত নিয়ে যাওয়ার কিংবদন্তীর সাথে সংযুক্ত করে। পরবর্তীতে, মাহারশা ব্যাপারটি নিয়ে আরো পড়ালেখা করে জানান রোমকে গল্পে 'দে রোমি' হিসেবে উল্লেখ করা নেই এবং একে 'দেরোমি' তথা 'দক্ষিণ' হিসেবে পাঠ করা উচিত যা স্বর্গেত দক্ষিণাঞ্চলে মশীহকে পাওয়া নির্দেশ করছে। ১৬তম শতাব্দীর প্রথমদিকে কাব্বালীয় আব্রাহাম বেন এলাইজার হা-লেভি বলেন যে গালীল শহরে 'রোম' নামক একই নামের একটি ছোট শহর রয়েছে, এবং এর কিছু পরে মোশে আলশিচ গালীলের শহরটিকে এড়িয়ে মশীহকে স্বর্গে স্থাপন করেন। রোমান বিরোধী হিসাবে শনাক্ত করার উদ্বেগের ফলে তালমুদে 'রোম' এর অনুবাদ হিসেবে 'নগর', 'কারতা' করা হত। মিদরাশ তানহুমা ৯:১ লেভিটিকাস রাব্বাহ ১৯ পেসিকতা ৩৬এ Babylonian Talmud: Tractate Sanhedrin Folio 98a Schwartz, Howard, Caren Loebel-Fried, & Elliot K. Ginsburg. Tree of Souls: The Mythology of Judaism Oxford University Press US, 2004 আইএসবিএন ০-১৯-৫০৮৬৭৯-১, আইএসবিএন ৯৭৮-০-১৯-৫০৮৬৭৯-৯ ; p. 492 Bruce, Frederick Fyvie. The Epistle to the Hebrews. Wm. B. Eerdmans Publishing, 1990; আইএসবিএন ০-৮০২৮-২৫১৪-১, আইএসবিএন ৯৭৮-০-৮০২৮-২৫১৪-৮ ;p. 99 Berger, Abraham "Captivity at the Gate of Rome: the story of a Messianic Motif", Proceedings of the American Academy for Jewish Research, Vol. 44 (1977), pp. 1-17
নাজদ যুদ্ধ

নাজদের আক্রমণ ৪র্থ হিজরি, রাবি'উল আখের বা জুমাদা আল-উলা, অর্থাৎ ৬২৫ খ্রিস্টাব্দের জুলাই মাসে সংঘটিত হয়। মুহাম্মদ তার যোদ্ধাদের নাজদে নিয়ে গিয়েছিলেন কিছু উপজাতিকে ভয় দেখানোর জন্য যাদের তিনি বিশ্বাস করেছিলেন যে তাদের সন্দেহজনক উদ্দেশ্য ছিল। কিছু পণ্ডিত বলেন, এই আক্রমণের অংশ হিসেবে নজদে যাত আল-রিকার অভিযান সংঘটিত হয়েছিল। বনু নাদির আক্রমণের পর, বনু নাদির ইহুদিদের বিতাড়নের ফলে, মুহাম্মদ মদিনায় দুই মাস অবস্থান করেন। অতঃপর তিনি খবর পান যে বনু গাতাফানের কিছু গোত্র সন্দেহজনক উদ্দেশ্যে যাত আল রিক্বায় সমবেত হচ্ছে। গাতাফান ছিল একটি আরব উপজাতি, যা কায়েসের বংশধর। ইতিমধ্যে, মুসলিম সন্ধানী দলগুলি মদীনার আশেপাশে বনু মুহারিব এবং বনু সালাবাহ গোত্রের সৈন্যদের গঠনের খবর দিয়েছে। আর্-রাহীকুল মাখতূম অনুসারে, মুহাম্মদ, তার মুসলিম যোদ্ধাদের সাথে, এই নতুন আইন বহির্ভূতদেরকে শাসন করার জন্য, তাদের হৃদয়ে ভীতি সঞ্চার করার জন্য এবং তাদের পরবর্তী অনুশীলন থেকে বিরত রাখার জন্য দ্রুত যাত্রা শুরু করেছিলেন। এই প্রতিরোধমূলক অপারেশনগুলি বারবার পরিচালিত হয়েছিল এবং কার্যকর ফলাফল এনেছিল। বেদুইনরা পাহাড়ে পালিয়ে যায় এবং মদীনা তাদের আক্রমণ থেকে মুক্ত হয়ে যায়। মুবারকপুরী বলেছেন যে এই আক্রমণগুলির প্রেক্ষাপটে, তাৎপর্যের মধ্যে একটি ছিল যাত আর-রিকা অভিযান যা কিছু পণ্ডিতদের দাবি, রাবি'আত-থানি বা জুমাদা আল-এর নাজদে (আরব উপদ্বীপ অধিত্যকার একটি বড় এলাকা) হয়েছিল। ৪র্থ হিজরি, রাবি'উল আখের বা জুমাদা আল-উলা, তারা তাদের দাবীকে এই বলে প্রমাণ করে যে, মুশরিকদের সাথে সম্মত হওয়া, অর্থাৎ শা'বান, ৪ হিজরির ছোট বদর যুদ্ধের প্রয়োজনীয়তা পূরণের জন্য বিদ্রোহী বেদুইনদের দমন করার জন্য এই অভিযান চালানো কৌশলগতভাবে প্রয়োজনীয় ছিল। সাফিউর রহমান আল মুবাররকপুরীর মতে সবচেয়ে প্রামাণিক মতামত হল, যাত আর-রিকা অভিযানটি হয়েছিল খায়বার পতনের পরে (এবং নাজদ আক্রমণের অংশ হিসাবে নয়)। আবু হুরায়রা এবং আবু মুসা আল-আশআরী যুদ্ধ প্রত্যক্ষ করেছিলেন এই সত্য দ্বারা এটি সমর্থন করে। খায়বারের মাত্র কিছু দিন আগে আবু হুরাইরা ইসলাম গ্রহণ করেন এবং আবু মুসা আল-আশআরী আবিসিনিয়া (ইথিওপিয়া) থেকে ফিরে এসে খায়বারে মুহাম্মদের সাথে যোগ দেন। ভয়ের প্রার্থনা সম্পর্কিত নিয়ম যা মুহাম্মদ যাত আর-রিকা অভিযানে পালন করেছিলেন, আসফান আক্রমণের সময় প্রকাশিত হয়েছিল এবং এটি আল-খন্দক (খন্দকের যুদ্ধ) পরে সংঘটিত হয়েছিল। মুহাম্মাদের সামরিক জীবন “The Invasion of Najd”, Witness Pioneer.com (online version of The Sealed Nectar) Hawarey, Dr. Mosab (২০১০)। The Journey of Prophecy; Days of Peace and War (Arabic)। Islamic Book Trust। ২০১২-০৩-২২ তারিখে মূল থেকে আর্কাইভ করা। সংগ্রহের তারিখ ২০১১-০৭-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Note: Book contains a list of battles of Muhammad in Arabic, English translation available here Rahman al-Mubarakpuri, Safiur (২০০৫), The Sealed Nectar, Darussalam Publications, পৃষ্ঠা 192 উদ্ধৃতি টেমপ্লেট ইংরেজি প্যারামিটার ব্যবহার করেছে (link) .
পাইরেটস অব দ্য ক্যারিবিয়ান: ডেড ম্যান’স চেস্ট

পাইরেটস অফ দ্য ক্যারিবিয়ান: ডেড ম্যান’স চেস্ট (অনু. ক্যারিবিয়ান জলদস্যু: মৃত মানুষের বুক) (ইংরেজি: Pirates of the Caribbean: Dead Man's Chest) হচ্ছে ২০০৬ সালে মুক্তিপ্রাপ্ত একটি মার্কিন অ্যাডভেঞ্চার চলচ্চিত্র। এটি পাইরেটস অফ দ্য ক্যারিবিয়ান চলচ্চিত্র ধারাবাহিকের দ্বিতীয় চলচ্চিত্র। এর পূর্বের চলচ্চিত্রটি হচ্ছে পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল, ও পরবর্তী চলচ্চিত্রটি হচ্ছে পাইরেটস অফ দ্য ক্যারিবিয়ান: অ্যাট ওয়ার্ল্ড’স এন্ড। চলচ্চিত্রটি পরিচালনা করেছেন গোর ভারবিনস্কি। এটির চিত্রনাট্য লিখেছেন টেড এলিয়ট ও টেড রোজিও, এবং প্রযোজনা করেছেন জেরি ব্রুখাইমার। চলচ্চিত্রটি চারটি একাডেমি পুরস্কারের জন্য মনোনয়ন লাভ করেছে। এগুলো হচ্ছে সেরা চিত্র নির্দেশনা, শব্দ সম্পাদনা, শব্দ মিশ্রণ, সেরা ভিজুয়াল ইফেক্ট। এর মধ্যে সেরা ভিজুয়াল ইফেক্ট বিভাগে এটি একাডেমি পুরস্কার জয় করে নেয়। এটির কাহিনী শুরু হয় এর আগের পর্বে যেখানে শেষ হয়েছিলো তার পর থেকে। ক্যাপ্টেন জ্যাক স্প্যারো (জনি ডেপ) দেখতে পায় যে, খলনায়ক ডেভি জোন্সের (বিলি নাই) ঋণ এখনো পরিশোধ করা বাকি আছে। আর এদিকে লর্ড কাটলার বেকেট (টম হল্যান্ডার) জ্যাক স্প্যারোর ফাঁসির মঞ্চ থেকে পালিয়ে যাওয়ার সুযোগ করে দেওয়ার অপরাধে উইল টার্নার (অর‌ল্যান্ডো ব্লুম) ও এলিজাবেথ সোয়ানকে (কিরা নাইটলি) গ্রেফতার করে। রোনাল্ড ফেডকিউ "Pirates of the Caribbean: Dead Man's Chest (2006)"। বক্স অফিস মোজো। সংগ্রহের তারিখ ২০০৯-০২-০৩।  উইকিউক্তিতে পাইরেটস অফ দ্য ক্যারিবিয়ান: ডেড ম্যান’স চেস্ট সম্পর্কিত উক্তির সংকলন রয়েছে। দাপ্তরিক ওয়েবসাইট ইন্টারনেট মুভি ডেটাবেজে পাইরেটস অব দ্য ক্যারিবিয়ান: ডেড ম্যান’স চেস্ট (ইংরেজি) অলমুভিতে পাইরেটস অব দ্য ক্যারিবিয়ান: ডেড ম্যান’স চেস্ট (ইংরেজি) বক্স অফিস মোজোতে পাইরেটস অব দ্য ক্যারিবিয়ান: ডেড ম্যান’স চেস্ট (ইংরেজি) রটেন টম্যাটোসে পাইরেটস অব দ্য ক্যারিবিয়ান: ডেড ম্যান’স চেস্ট (ইংরেজি) মেটাক্রিটিকে পাইরেটস অব দ্য ক্যারিবিয়ান: ডেড ম্যান’স চেস্ট (ইংরেজি) Pirates of the Caribbean: Dead Man's Chest at the Pirates of the Caribbean wiki Production notes ABC Feature Page for Pirates of the Caribbean: Dead Man's Chest Pirates of the Caribbean: Dead Man's Chest at the Internet Movie Script Database
গ্রামবার্ত্তা প্রকাশিকা

গ্রামবার্ত্তা প্রকাশিকা বাংলা ভাষার একটি সাপ্তাহিক পত্রিকা, যা ১৮৬৩ সালে কাঙ্গাল হরিনাথ মজুমদার দ্বারা প্রকাশিত হতো। প্রাথমিকভাবে এটি কলকাতার গিরিশ বিদ্যারত্ন প্রেসে ছাপা হতো। প্রকাশনাটি ১৮৬৪ সালে কুষ্টিয়ার কুমারখালীতে মথুরানাথ প্রেসে স্থানান্তরিত হয়। এরপর কুষ্টিয়া থেকে সংবাদ পরিবেশন করা হতো। তবে বর্তমানে আর পত্রিকাটির অস্তিত্ব নেই। হরিনাথ মজুমদার ব্রিটিশ মালিকানাধীন একটি নীল উৎপাদন কারখানার কর্মচারী ছিলেন। চাকরি ছেড়ে তিনি বর্তমান বাংলাদেশের কুষ্টিয়া জেলার একটি ছোট শহর কুমারখালীতে চলে আসেন। তিনি ছাত্রদের পড়াতে শুরু করেন এবং নিজের পত্রিকা প্রকাশ করার সিদ্ধান্ত নেন। ১৮৬৩ সালে তিনি ‘গ্রামবার্ত্তা প্রকাশিকা’ মাসিক হিসেবে প্রকাশ করেন। ১৮৬৪ সালের জুন-জুলাই মাসের দিকে তিনি এটিকে পাক্ষিক এবং ১৮৭১ সালের এপ্রিল-মে মাসের দিকে এটিকে সাপ্তাহিক হিসেবে প্রকাশ করতে শুরু করেন। সাপ্তাহিক কাগজটির দাম ছিল ১ পয়সা। পত্রিকাটিতে প্রজাদের ওপর অত্যাচার ও নিপীড়ন-নির্যাতনের কথা তুলে ধরা হতো। ১৮৭৩ সালে, কুমারখালি প্রেসের মালিক মথুরানাথ মৈত্রেয়, মজুমদারকে প্রেসটি দান করেন। প্রেসের মালিক মৈত্রেয় ছিলেন ইতিহাসবিদ অক্ষয় কুমার মৈত্রেয়ের পিতা। লেখক মীর মশাররফ হোসেন প্রেস বিল্ডিং-এর অভ্যন্তরে তার বিখ্যাত উপন্যাস বিষাদ সিন্ধুর কিছু অংশ লিখেছিলেন। এই উপন্যাস এবং কুষ্টিয়ার লালনের গান এখানেই প্রথম প্রকাশিত হয়। বাংলাদেশ সরকার প্রেসটি সংরক্ষণের জন্য একটি জাদুঘর নির্মাণের জন্য ৬ কোটি টাকা বাজেট বরাদ্দ করেছিল। বর্তমানে ছাপাখানাটি কাঙাল হরিনাথ স্মৃতি জাদুঘরে স্থান্তর করা হয়েছে। "গ্রামবার্ত্তা প্রকাশিকা এবং একজন কাঙ্গাল হরিনাথ"। দৈনিক ইত্তেফাক। সংগ্রহের তারিখ ২১ জানুয়ারি ২০২৩।  মো. মাসুদ পারভেজ (২০১২)। "গ্রামবার্তা প্রকাশিকা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  অনন্ত ইউসুফ (এপ্রিল ২৪, ২০১৬)। "150 years old press that still works"। দ্য ডেইলি স্টার। সংগ্রহের তারিখ এপ্রিল ২৫, ২০১৬।  শিপ্রা দস্তিদার (২০১২)। "হরিনাথ, কাঙাল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "কিংবদন্তি কাঙাল হরিনাথের ভিটি হতে পারে তীর্থভূমি"। banglanews24.com। ১৯ মে ২০১৭। সংগ্রহের তারিখ ২১ জানুয়ারি ২০২৩।  পার্থিব, সুকান্ত (১৬ এপ্রিল ২০১৭)। "গুরু কাঙাল হরিনাথ"। দ্য ডেইলি স্টার। সংগ্রহের তারিখ ২১ জানুয়ারি ২০২৩।  এ.এইচ.এম. আরিফ, কুষ্টিয়া (২০২৩-০৭-১৮)। "অবশেষে জাদুঘরে যাচ্ছে পত্রিকার ছাপাখানা"। আলোকিত বাংলাদেশ। সংগ্রহের তারিখ ২০২৪-০৪-২০।
পাইরেটস অব দ্য ক্যারিবিয়ান: দ্য কার্স অব দ্য ব্ল্যাক পার্ল

পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল (অনু. ক্যারিবিয়ান জলদস্যু: কালো মুক্তায়ের অভিশাপ) (ইংরেজি: Pirates of the Caribbean: The Curse of the Black Pearl) হচ্ছে ২০০৩ সালে মুক্তিপ্রাপ্ত একটি অ্যাডভেঞ্চার চলচ্চিত্র। ওয়াল্ট ডিজনি থিম পার্কের পাইরেটস অফ দ্য ক্যারিবিয়ান রাইডের ওপর ভিত্তি করে চলচ্চিত্রটি নির্মিত হয়। চলচ্চিত্রের গল্পে দেখা যায় তরুণ কামার উইল টার্নার (অর‌ল্যান্ডো ব্লুম) ও জলদস্যু ক্যাপ্টেন জ্যাক স্প্যারো (জনি ডেপ) একত্রে অপহরণকৃত এলিজাবেথ সোয়ানকে (কিরা নাইটলি) ব্ল্যাক পার্ল-এর অভিশপ্ত নাবিকদের কাছ থেকে উদ্ধারের জন্য এক অভিযানে রওনা হয়েছে। এই অভিশপ্ত নাবিকদলের নেতৃত্ব দিচ্ছেন হেক্টর বারবোসা (জিওফ্রে রাশ)। চলচ্চিত্রটি পরিচালনা করেছেন গোর ভারবিনস্কি ও প্রযোজনা করেছেন জেরি ব্রুখাইমার। এটি এমপিএএ কর্তৃক ওয়াল্ট ডিজনি পিকচার্সের পিজি-১৩ রেটিং পাওয়া প্রথম চলচ্চিত্র। এর আগের সর্বোচ্চ রেটিং ছিলো জি বা পিজি। "Pirates of the Caribbean: The Curse of the Black Pearl (2003)"। Box Office Mojo। সংগ্রহের তারিখ ২০০৭-০৫-২১।  উইকিউক্তিতে পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল সম্পর্কিত উক্তির সংকলন রয়েছে। দাপ্তরিক ওয়েবসাইট ইন্টারনেট মুভি ডেটাবেজে পাইরেটস অব দ্য ক্যারিবিয়ান: দ্য কার্স অব দ্য ব্ল্যাক পার্ল (ইংরেজি) অলমুভিতে পাইরেটস অব দ্য ক্যারিবিয়ান: দ্য কার্স অব দ্য ব্ল্যাক পার্ল (ইংরেজি) রটেন টম্যাটোসে পাইরেটস অব দ্য ক্যারিবিয়ান: দ্য কার্স অব দ্য ব্ল্যাক পার্ল (ইংরেজি) মেটাক্রিটিকে পাইরেটস অব দ্য ক্যারিবিয়ান: দ্য কার্স অব দ্য ব্ল্যাক পার্ল (ইংরেজি) Pirates of the Caribbean: The Curse of the Black Pearl at the Pirates of the Caribbean wiki Archived ABC Feature Page for Pirates of the Caribbean: The Curse of the Black Pearl[স্থায়ীভাবে অকার্যকর সংযোগ]
ফ্রান্স পুত্রোস

ফ্রান্স দিয়া জিরজিস হাদ্দাদ (আরবি: فرانس بطرس‎, ইংরেজি: Frans Putros; ১৪ জুলাই ১৯৯৪; ফ্রান্স পুত্রোস নামে সুপরিচিত) হলেন একজন ডেনীয়-ইরাকি পেশাদার ফুটবল খেলোয়াড়। তিনি বর্তমানে ডেনীয় ক্লাব ভিপর এবং ইরাক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন। ডেনীয় ফুটবল ক্লাব স্কোপাকং আরহাউসের যুব পর্যায়ের হয়ে খেলার মাধ্যমে পুত্রোস ফুটবল জগতে প্রবেশ করেছেন এবং পরবর্তীকালে আরহাউসের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, আরহাউসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আরহাউসের হয়ে মাত্র এক মৌসুমে ৩ ম্যাচে অংশগ্রহণ করার পর ২০১৪–১৫ মৌসুমে তিনি সেলকেপরে যোগদান করেছেন। সেলকেপরে মাত্র এক মৌসুম অতিবাহিত করার পর ফেরেদেরিসিয়ার সাথে চুক্তি স্বাক্ষর করেছেন। পরবর্তীকালে, তিনি হোপ্রোর হয়ে খেলেছেন। ২০২০–২১ মৌসুমে, তিনি হোপ্রো হতে ডেনীয় ক্লাব ভিপরে যোগদান করেছেন। ২০১২ সালে, পুত্রোস ডেনমার্ক অনূর্ধ্ব-২০ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ডেনমার্কের বয়সভিত্তিক দলের হয়ে খেলার পর, তিনি ২০১৮ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন। ফ্রান্স দিয়া জিরজিস হাদ্দাদ ১৯৯৪ সালের ১৪ই জুলাই তারিখে ডেনমার্কের আরহাউসে জন্মগ্রহণ করেছেন এবং সেখানেই তার শৈশব অতিবাহিত করেছেন। পুত্রোস ডেনমার্ক অনূর্ধ্ব-২০ এবং ডেনমার্ক অনূর্ধ্ব-২১ দলের হয়ে খেলার মাধ্যমে ডেনমার্কের প্রতিনিধিত্ব করেছেন। ২০১৮ সালের ৪ঠা আগস্ট তারিখে, ২৪ বছর ও ২১ দিন বয়সে, ডান পায়ে ফুটবল খেলায় পারদর্শী পুত্রোস ফিলিস্তিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৮ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ইরাক ৩–০ গোলের ব্যবধানে জয়লাভ করেছিল। ইরাকের হয়ে অভিষেকের বছরে পুত্রোস সর্বমোট ৩ ম্যাচে অংশগ্রহণ করেছেন। ২৬ নভেম্বর ২০২১ পর্যন্ত হালনাগাদকৃত। "Iraq 0:3 (Friendlies 2018, August)"। worldfootball.net (ইংরেজি ভাষায়)। ৪ আগস্ট ২০১৮। সংগ্রহের তারিখ ২৬ নভেম্বর ২০২১।  "Palestine - Iraq, Aug 4, 2018 - International Friendlies - Match sheet"। Transfermarkt (ইংরেজি ভাষায়)। ৪ আগস্ট ২০১৮। সংগ্রহের তারিখ ২৬ নভেম্বর ২০২১।  Strack-Zimmermann, Benjamin (৪ আগস্ট ২০১৮)। "Palestine vs. Iraq (0:3)"। National Football Teams। সংগ্রহের তারিখ ২৬ নভেম্বর ২০২১।  সকারওয়েতে ফ্রান্স পুত্রোস (ইংরেজি) ট্রান্সফারমার্কেটে ফ্রান্স পুত্রোস (ইংরেজি) ওয়ার্ল্ডফুটবল.নেটে ফ্রান্স পুত্রোস (ইংরেজি) ইএসপিএন এফসিতে ফ্রান্স পুত্রোস (ইংরেজি) ন্যাশনাল-ফুটবল-টিমস.কমে ফ্রান্স পুত্রোস (ইংরেজি)
নিষিদ্ধ প্রেমের গল্প

নিষিদ্ধ প্রেমের গল্প ২০২১ সালে মুক্তিপ্রাপ্ত বাংলাদেশী অসম প্রেমের নাট্ট্যধর্মী চলচ্চিত্র। শ্রেষ্ঠাংশে অভিনয় করেছেন শিমলা, আল-মামুন আল সিয়াম সহ আরও অনেকে। চলচ্চিত্রটি ২০১৪ সালে নির্মাণ শুরু হয়ে সেন্সর বোর্ডের আপত্তি সহ নানা জটিলতা কাটিয়ে অবশেষে ভিডিও স্টিীমিং প্লাটফর্ম ইউটিউবে ২৫ শে নভেম্বর ২০২১ বাংলাদেশে মুক্তি পায়। শিমলা আল-মামুন আল সিয়াম মনিরা মিঠু সোহেল খান শিমুল খান রুমাই নোভিয়া পুলক বাপ্পী লাবণী সাদিয়া আলিফ মুসা টুটুল চৌধুরী আফরিন নিষিদ্ধ প্রেমের গল্প চলচ্চিত্রের সঙ্গীতায়োজন করেছেন সোহেল রাজ ও আবিদ রনি। চলচ্চিত্রটি বাংলাদেশ চলচ্চিত্র সেন্সর বোর্ড জমা হলে সেটি ‘প্রদর্শন অযোগ্য’ বলে আখ্যায়িত করেন, পরবর্তীতে সেন্সর বোর্ডের কিছু সংশোধনী ঠিকঠাক করে নাম পরিবর্তন করে ‘প্রেমকাহন’ নামে পুনরায় ছাড়পত্রের জন্য বোর্ডে আবেদন করা হলে সেটিও ‘প্রদর্শন অযোগ্য’ বলে সেন্সর বোর্ড আটকে দেয়। সর্বশেষ এই চলচ্চিত্র সংশ্লিষ্টরা চলচ্চিত্রটি ভিডিও স্টিীমিং প্লাটফর্ম ইউটিউবে রিলিজ করেন। ডেস্ক, বিনোদন। "ইউটিউবে মুক্তি পাচ্ছে সিমলার 'নিষিদ্ধ প্রেমের গল্প'"। DailyInqilabOnline (ইংরেজি ভাষায়)।  "‌'নিষিদ্ধ প্রেমের গল্প' নামেই ইউটিউবে আসছে সিমলার ছবি"। Bangla Tribune। ২৬ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০২১।  "'নিষিদ্ধ প্রেমের গল্প' আটকে রেখেছেন শিমলা?"। NTV Online (ইংরেজি ভাষায়)। ১৯ ফেব্রুয়ারি ২০১৬।  "'নিষিদ্ধ প্রেমের গল্প' আটকে দেওয়ার পর দেখা যাবে বিনা পয়সায়"। Risingbd Online Bangla News Portal (ইংরেজি ভাষায়)।  "অবশেষে ইউটিউবেই মুক্তি পাচ্ছে 'নিষিদ্ধ প্রেমের গল্প'"। jagonews24.com।  "সামনে এলো সিমলার 'নিষিদ্ধ প্রেমের গল্প'"। Bangla Tribune। ২৬ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০২১।  "‌অবশেষে ইউটিউবে আসছে সিমলার 'নিষিদ্ধ প্রেমের গল্প'"। www.dainikamadershomoy.com (ইংরেজি ভাষায়)।  "সেন্সরে 'প্রদর্শন অযোগ্য', সিমলা অভিনীত সেই ছবি ইউটিউবে"। চ্যানেল আই অনলাইন (ইংরেজি ভাষায়)। ২৫ নভেম্বর ২০২১।
কার্লসরুয়ে প্রযুক্তি ইনস্টিটিউট

কার্লসরুয়ে প্রযুক্তি ইনস্টিটিউট (জার্মান: Karlsruher Institut für Technologie কার্ল্‌স্‌রুঅ্য ইন্‌স্‌টিটুট ফ্যুর্‌ টেশ্‌নোলোগিঅ্য) (সংক্ষেপে, KIT) জার্মানীর শীর্ষস্থানীয় প্রকৌশল বিশ্ববিদ্যালয়। এটি জার্মানীর কার্লসরুয়ে শহরে অবস্থিত। প্রায় ২০ হাজার শিক্ষার্থী এখানে প্রকৌশল, স্থাপত্য, পরিকল্পনা ও বিজ্ঞান বিভাগে স্নাতক, স্নাতকোত্তর, ডক্টরেট ও ডক্টরেট-উত্তর পর্যায়ে পড়াশোনা করেন। ১৯৬৮ - ১৯৮৩ অধ্যাপক Dr. Ing. h. c. Heinz Draheim ১৯৮৩ - ১৯৯৪ অধ্যাপক Dr. h.c. Heinz Kunle ১৯৯৪ - ২০০২ অধ্যাপক Dr.-Ing. Dr.-Ing. E.h. Dr.h.c.mult. Sigmar Wittig ২০০২ - বর্তমান অধ্যাপক Dr. sc. tech. Horst Hippler "Office of the President of Universität Fridericiana"। ১২ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১০।  ওয়েবসাইট
প্রশান্তকুমার পাল

প্রশান্তকুমার পাল (১৮ মে ১৯৩৮ - ২৬ নভেম্বর, ২০০৭) ছিলেন একজন রবীন্দ্রজীবনীকার। প্রশান্তকুমার পালের জন্ম ১৯৩৮ খ্রিস্টাব্দের ১৮ই মে (৩রা জ্যেষ্ঠ, ১৩৪৫ বঙ্গাব্দ) অবিভক্ত বাংলার অধুনা পশ্চিমবঙ্গের কলকাতায় তবে তার শৈশব কেটেছে নদীয়ার কৃষ্ণনগরে পড়াশোনা কলকাতার স্কুল-কলেজে। স্কটিশচার্চ কলেজিয়েট স্কুল থেকে স্কুল ফাইনাল পাশ করে, ভরতি হন প্রেসিডেন্সি কলেজে। ১৯৫৮ খ্রিস্টাব্দে বাংলায় অনার্স নিয়ে বি.এ পাশ করে ১৯৬০ খ্রিস্টাব্দে কলকাতা বিশ্ববিদ্যালয় থেকে এম.এ পাশ করেন। এম.এ পাশের পর তিনি ১৯৬১ খ্রিস্টাব্দে কলকাতার আনন্দমোহন কলেজে বাংলা ভাষা ও সাহিত্যের অধ্যাপনা দিয়ে কর্মজীবন শুরু করেন। অধ্যাপনা করতে করতে রবীন্দ্রজীবনের বিবর্তনের সঙ্গে মিলিয়ে ধারাবাহিক ভাবে রবীন্দ্ররচনা পড়তে গিয়ে পাঠ্যসূচির রূপরেখায় অসঙ্গতি, সাল তারিখ নিয়ে নানান বিভ্রান্তি অনুভব করেন। তিনি মনে করেন রবীন্দ্রজীবনের এক বিশাল অংশ তমসাবৃত অবস্থায় রয়েছে। উৎসাহী হয়ে শুরু করেন গবেষণা ১৯৭২ খ্রিস্টাব্দ হতে। ১৯৮২ খ্রিস্টাব্দেই প্রকাশিত হয় রবিজীবনী(১২৬৮-৮৪)-র প্রথম খণ্ড এবং প্রকাশমাত্রই সর্বস্তরে আলোড়ন সৃষ্টি হয়। ১৯৮৪ খ্রিস্টাব্দে প্রকাশিত দ্বিতীয় খণ্ড একইভাবে সমাদৃত হয়। রবিজীবনীর প্রথম থেকে নবম খন্ডে আলোচিত হয়েছে রবীন্দ্র-জীবনের পঁয়ষট্টি বছর (১৮৬১-১৯২৬ খ্রি.)। রবিজীবনীর জন্য অধ্যাপক প্রশান্তকুমার পাল খ্যাতিমান হয়ে ওঠেন। প্রশান্তকুমার পালের রবিজীবনী-র গুরুত্ব স্বীকার করে বুদ্ধদেব বসু লিখেছেন- " একজন অমৃতপুত্রকে আমরা তথনই আবার সহজভাবে তাঁর মর্ত্য-রূপে ভাবতে পারি, যখন সময়ের ব্যবধানে অনেক অবান্তর সঞ্চয় ঝরে পড়ে, আবার সমস্ত তথ্য প্রকাশিত হবারও বাধা থাকে না। রবীন্দ্রনাথকে তাই অপেক্ষা করতে হবে হয়তো দীর্ঘকাল - অন্তত যতদিন না রবীন্দ্রজীবনী পরিবর্ধিত হবার পরেও নতুনতর তথ্য নিয়ে অনুরূপ গ্রন্থ আরও বেরোয়।" বাংলা সাহিত্যে তার এই অবদানের স্বীকৃতিস্বরূপ তিনি ১৯৮৫ খ্রিস্টাব্দে আনন্দবাজার গোষ্ঠীর সুরেশচন্দ্র- স্মৃতি আনন্দ পুরস্কার লাভ করেন। ওই বছরেই দিল্লি বিশ্ববিদ্যালয়ের বাংলা বিভাগ নরসিংহদাস পুরস্কার প্রদান করে। অধ্যাপক প্রশান্তকুমার পালের রবিজীবনী ছাড়া অন্য রচিত গ্রন্থ হল- পারিবারিক স্মৃতিলিপি পুস্তক কল্যাণীয়েষু প্রশান্ত ( রবীন্দ্রনাথ-প্রশান্তচন্দ্র মহলানবিশের পত্র বিনিময়) সম্পাদিত গ্রন্থ। বিশ্বভারতীতে আনন্দবাজার পত্রিকা গোষ্ঠীর প্রবর্তিত অশোককুমার সরকার স্মৃতি-বৃত্তির প্রথম প্রাপক হিসাবে ১৯৮৫ খ্রিস্টাব্দ হতে তিন বৎসর রবীন্দ্রভবনে গবেষণার কাজ করেন তিনি। শেষজীবনে অধ্যাপক পাল শান্তিনিকেতনে বসবাস করতে থাকেন, কিন্তু তিনি দীর্ঘদিন গলায় ক্যানসারে আক্রান্ত ছিলেন। শেষে অত্যন্ত অসুস্থ হলে পড়লে কলকাতার এক বেসরকারি হাসপাতালে ভর্তি হন। ২০০৭ খ্রিস্টাব্দের ২৬শে নভেম্বর পরলোক গমন করেন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৩৬, আইএসবিএন ৯৭৮-৮১-৭৯৫৫-২৯২-৬ "Interview - Prasanta Kumar Pal"। ২০২১-১১-২৬ তারিখে মূল থেকে আর্কাইভ করা। সংগ্রহের তারিখ ২০২১-১১-১৬।  প্রশান্তকুমার পাল রচিত, আনন্দ পাবলিশার্স কলকাতা প্রকাশিত', প্রথম খণ্ড আইএসবিএন ৯৭৮-৮১-৭২১৫-২৭৪-১
হিং

হিং (বৈজ্ঞানিক নাম: Ferula assa-foetida) হল একটি বহুবর্ষজীবী উদ্ভিদ, যা তিন থেকে চার মিটার পর্যন্ত লম্বা হয়। মরুভূমিতে এই গাছটি অনায়াসে বেঁচে থাকতে পারে। জুলাই মাসে এই উদ্ভিদের ফুল ধরে। প্রজাতিটি হার্মাফ্রোডাইট (পুরুষ এবং মহিলা উভয় অঙ্গ রয়েছে) এবং এদের মধ্যে পতঙ্গ পরাগায়ন হয়ে থাকে। এই উদ্ভিদ স্ব-উর্বর। এই উদ্ভিদে জন্য হালকা (বেলে), মাঝারি (দোআঁশ) এবং ভারী (কাদামাটি) মাটি উপযুক্ত এবং ভাল-নিষ্কাশনের ব্যবস্থা রাখতে হয়। উপযুক্ত পিএইচ: অ্যাসিড, নিরপেক্ষ এবং মৌলিক (ক্ষারীয়) মাটি। এটি ছায়ায় বাড়তে পারে না। এটি শুষ্ক বা আর্দ্র মাটি পছন্দ করে। হিং গাছ বহুবর্ষজীবী উদ্ভিদ, এদের ফাপা কান্ড জল ধরে রাখতে সক্ষম। গাছের মূল্যবান অংশ হলো গাছের আঠা, যা শুকিয়ে হিং তৈরি করা হয়। গাছ দুই থেকে চার মিটার উঁচু হয়। এটি সাধারণত পাথূরে পাহাড়ি উঁচু ভূমিতে জন্মে থাকে। হিং একটি মসলা জাতীয় উদ্ভিদ এর ফুলগুলি থোকা থোকা আকারে ঝুলে থাকে কান্ড শাখা প্রশাখা সরল আকারে বিস্তার লাভ করে। এই গাছের ছালে আঠা যুক্ত পদার্থ থাকে সেটিই হলো মসলা যা ঔষধি ও রান্নাবান্নার কাজে ব্যবহৃত হয়। সুগন্ধিযুক্ত এই মসলায় ঔষধি গুনাগুনে ভরপুর। এদের দুইটি প্রজাতি হয়, লাল ও সাদা। অঞ্চল ভেদে হিং বিভিন্ন নামে পরিচিত যেমনঃ হিঙ্গু, হিং, হিংগার, কায়াম, ইঙ্গার প্রভৃতি। সংস্কৃত ভাষায় একে হিঙ্গু ও ফারসি ভাষায় আঞ্জাদান নামে পরিচিত। বৈজ্ঞানিক নাম - Ferula assa-foetida। পৃথিবীর বিভিন্ন দেশে হিং বা হিঙ্গু পাওয়া যায় তন্মধ্যে পাকিস্তান, আফগানিস্তান, পারস্য, পাঞ্জাব, মূলতান, ইরান, তুর্কিস্থান এবং ভারতের হিমাচল প্রদেশ, পাকিস্থানের সিন্ধুপ্রদেশে বেশি দেখা যায়। ভারতীয় উপমহাদেশে হিঙ্গুর ব্যবহারের প্রচলন রয়েছে অনেক প্রাচীনকাল থেকে। হিংয়ের কথা ভগবত গীতা, পুরানে উল্লেখ আছে। বৈদিক যুগেও হিমাচল প্রদেশ হিং এর আবাদ হত। পৃথিবীর ভিতরে একমাত্র ভারতেই ৭০ শতাংশ হিং ব্যবহৃত হয়। আফগানিস্তানের কাবুলিওয়ালারা হিং এর ব্যবসা করত। তারা বাংলাদেশেও এসেছিল ব্যবসা বাণিজ্য করতে, তার মধ্য হিং ছিল। বাংলার প্রত্যেকের রান্নাঘরে তখন এই মশলা পাওয়া যেত। ইরানি ও ভারতীয়রা তরকারির স্বাদ বাড়ানোর জন্য হিং ব্যবহার করে থাকে। পাকিস্তান ও আফগানিস্তানের অধিবাসীরা আচারে এর ব্যবহার করে। এই গাছের আঠা মূলত বিভিন্ন রোগের ওষুধ হিসাবে ব্যবহৃত হয়। আঠা সুগন্ধি যুক্ত। ভারতীয়রা বিভিন্ন ওষুধে এর মিশ্রণ যোগ করে। পেট ফাঁপা সমস্যা, হাঁপানি, এজমা, ব্রংকাইটিস, স্নায়ুরোগ, নিউমোনিয়া, আর্থারাইটিস এই সমস্ত রোগে হিং এর আঠা উপকারী। বর্তমানে ইরান, আফগানিস্তান, তাজাকিস্তান, তুর্কেমেনিস্তান অঞ্চলে হিং চাষ হচ্ছে বিশেষ করে মধ্য এশিয়ার অঞ্চল হিং চাষের জন্য বিখ্যাত। "Ferula assa-foetida growing wild in Mount Telesm, Kermanshah, Iran"। research gate.net (ইংরেজি ভাষায়)। সংগ্রহের তারিখ ২০২১-১০-২৭।  "হিং উপকারিতা ডোজ"। myupchar.com। সংগ্রহের তারিখ ২০২১-১০-২৭।  "ভারতে হিংয়ের চাষ"। krishijagran.com। সংগ্রহের তারিখ ২০২১-১০-২৭।